ಫೋಟೋಗ್ರಾಫರ್ ವಿರುದ್ಧ ತಿರುಗಿ ಬಿದ್ದ ಅನುಷ್ಕಾ ಶರ್ಮ... ಬಾಲಿವುಡ್ ನಟ ನಟಿಯರಿಗೆ ಪಾಪರಾಜಿಗಳ ಕಾಟ ಆತಿಯಾಗಿರುತ್ತದೆ. ಸೆಲೆಬ್ರಿಟಿಗಳು ಎಲ್ಲಿಗೂ ಹೋದರು ಅವರನ್ನು ಹಿಂಬಲಿಸಿಕೊಂಡು ಹೋಗುವ ಫೋಟೋಗ್ರಾಫರ್ಗಳು, ಅವರ ಕೆಲವು ಖಾಸಗಿ ಜೀವನಗಳನ್ನು ಕ್ಯಾಮರಗಳಲ್ಲಿ ಕ್ಲಿಕ್ ಮಾಡಿ ಪ್ರಚಾರ ಮಾಡಿ ಬಿಡುತ್ತಾರೆ. ಹಲವಾರು ಸೆಲೆಬ್ರಿಟಿಗಳು ಇದರ ವಿರುದ್ಧ ತಿರುಗಿ ಬಿದ್ದಿದ್ದಾರೆ. ಇತ್ತೀಚೆಗೆ ದೀಪಿಕಾ ಪಡುಕೋಣೆ ಕಳೆದ ತಿಂಗಳು ನಡು ರಸ್ತೆಯಲ್ಲಿ ಫೋಟೋಗ್ರಾಫರ್ ನೊಂದಿಗೆ ಜಗಳ ಆಡಿದ್ದು ಸುದ್ದಿಯಾಗಿತ್ತು. ಇದೀಗ ಮತ್ತೊಬ್ಬ ನಟಿ ಈ ಸಾಲಿನಲ್ಲಿ ಅನುಷ್ಕಾ ಶರ್ಮ ಒಬ್ಬ ಫೋಟೋಗ್ರಾಫರ್ ವಿರುದ್ಧ ಅಸಹನೆ ವ್ಯಕ್ತ ಪಡಿಸಿದ್ದಾರೆ. ತಮ್ಮ ಖಾಸಗಿತನಕ್ಕೆ ಧಕ್ಕೆ ತರಬೇಡಿ ಎಂದು ಹೇಳಿದ್ದಾರೆ. ಈ ಕುರಿತು ಇನ್ ಸ್ಟಾಗ್ರಾಂನಲ್ಲಿ ಪೋಸ್ಟ್ ಹಾಕಿರುವ ಅವರು ಸಾಕಷ್ಟು ಮನವಿ ಮಾಡಿದ ನಂತರವೂ ಫೋಟೋಗ್ರಾಫರ್ ಮತ್ತು ಮಾಧ್ಯಮ ಸಂಸ್ಥೆಯೊಂದು ನಮ್ಮ ಖಾಸಗಿತನಕ್ಕೆ ಧಕ್ಕೆ ತಂದಿದ್ದಾರೆ. ತಕ್ಷಣವೇ ಇದನ್ನು ನಿಲ್ಲಿಸಿ. ಎಂದು ತಗೆದ ಫೋಟೋದ ಮೇಲೆ ಬರೆದುಕೊಂಡಿದ್ದಾರೆ. ಬಾಲಿವುಡ್ ಅಂಗಳದಲ್ಲಿ ಪಾಪರಾಜಿಗಳ ಕಾಟ ಸಾಕಷ್ಟು ಹೆಚ್ಚಿದ್ದು, ಬಾಲಿವುಡ್ ಸೆಲೆಬ್ರಿಟಿಗಳು ಅವರಿಂದ ತಪ್ಪಿಸಿಕೊಂಡು ತಿರುಗುವಂತಾಗಿದೆ. ಈಗಾಗಲೇ ಹಲವರು ಇವರ ಬಗ್ಗೆ ಅಸಮಾಧಾನ ವ್ಯಕ್ತಪಡಿಸಿದ್ದು ಕಂಡಿದ್ದೇವೆ ಈಗ ಅನುಷ್ಕಾ ಶರ್ಮ ಸಹ ಎಚ್ಚರಿಕೆ ನೀಡಿದ್ದಾರೆ. ಈ ಘಟನೆಯ ನಂತರ ಆದರು ಅವರು ಸರಿಹೊಂದುತ್ತಾರೋ ಎಂದು ಕಾದು ನೋಡಬೇಕು.